1232.

Godina **1232** (**[[Rimske brojke|MCCXXXII]]**) bila je prijestupna godina koja počinje u četvrtak u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* 8. 2. - Papina bula *Ille humani generis* o pontifikalnoj inkviziciji, koju vode dominikanci.
** Dominikanac Raymond du Fauga postaje biskup Tuluza ove godine, fanatično proganja katare i šalje ih na lomaču.
* 9. 2. - Mongolsko osvajanje dinastije Jin: Bitka na Sanfengshanu, mongolski general Subudaj je razbio glavnu armiju džurčenske Dinastije Jin. Ostale armije su eliminisane u bitkama kod Yangyi 24. 2. i T’iehling 1. 3..
* 25. 2. - Ostrogonski nadbiskup Robert je ekskomunicirao palatina Dionizija i stavio Ugarsku pod interdikt (ili sljedećeg prosinca( jer nije poštovana prošlogodišnja, obnovljena, Zlatna bula, da kralj Andrija II. neće upošljavati muslimane i jevreje. Povučeno nakon što je kralj vratio imovinu nadbiskupu.

### April/Travanj &ndash; Jun/Lipanj
* 8. 4. - Mongoli započinju opsadu Kaifenga, glavnog grada Dinastije Jin (do maja sledeće godine). Branitelji koriste barutna oružja, vatrena koplja i "gromovite bombe"

* 30. 5. - Papa je kanonizirao Antuna Padovanskog u Spoletu, manje od godinu dana nakon njegove smrti. Negdje u ovo vrijeme počinje gradnja Bazilike svetog Antuna u Padovi.

* 15. 6. - Rat Lombarda: Bitka kod Agridija je pobeda snaga kiparskog kralja i porodice Ibelin protiv snaga svetog rimskog cara.

### Jul/Srpanj &ndash; Septembar/Rujan
* 16. 7. - Al-Andaluz: Arhona se pobunila protiv vlasti Ibn Huda, za vođu je izabran Muhamed ibn Jusuf ibn Naser; ove godine je zauzeo Jaén - početak dinastije Nasrida, poslednje muslimanske u Španiji, koja će u Granadi (osvojenoj 1237) vladati do 1492.
* leto - Mongolsko-Jinski pregovori su prekinuti nakon ubistva mongolskih diplomata. U Kaifengu je izbila epidemija, vlada glad.

* 24. 8. - Guilhabert de Castres drži katarski sinod u zamku Montségur, koji postaje sedište sekte (do pada 1244).

### Oktobar/Listopad &ndash; Decembar/Prosinac

* 17. 10. - Fragmentacija Almohadskog kalifata: umro je rivalski kalif Idris al-Ma'mun, na putu prema prestonici Marakešu, kojeg je zauzeo njegov nećak Yahya al-Mu'tasim, dok je Idris opsedao Ceutu. Nasleđuje ga Abd al-Wahid II (do 1242), Yahya zadržava Marakeš do smrti 1236.
* 26. 10. - Japan Kamakura šogunata: car Go-Horikawa je abdicirao u korist jednogodišnjeg sina Shijōa (Go-Horikawa umire sledeće godine a Shijō je stradao 1242). Stvarni vladar *shikken*, regent šoguna Hōjō Yasutoki, letos je doneo zakonik *Goseibai Shikimoku*.
* 29. 10. - Papa odobrava propovijedanje križarskog rata protivu pobunjenih seljaka u Stedingenu, području sjeverno od Bremena - slomljeni su 1234.

* decembar? - Jinski car Aizong je pobegao iz Kaifenga.

### Kroz godinu
* Svrgnut je bosanski ban Stjepan Kulinić, dolazi Matej Ninoslav (do 1250).
* Mađari uzimaju Beograd i Braničevo bugarskom vladaru Ivanu Asenu. Zauzeli su i Severin na levoj obali Dunava, što će biti centar Severinskog banata.
* Mlađi brat hrvatskog hercega Kolomana, Andrija, provalio je u Hrvatsku ne bi li mu je oteo.
* Cistercitski samostan u Kutjevu. U Čazmi je uređen kaptol.
* Spor crkava Epira i Nikeje: raskol je okončan.
* Nakon što je Giovanni Parenti prinuđen na ostavku, Elia da Cortona je novi generalni ministar Reda male braće, franjevaca (do 1239). Izbor je kontroverzan jer neka braća smatraju da je odstupio od pravila siromaštva. 
* Majmonidova kontroverza: tradicionalistički rabini na jugu Francuske zabranjuju Majmonidove knjige.
* Brabantski vojvoda Hendrik I dao gradska prava Eindhovenu.
* Delhijski sultan Iltutmiš je povratio Gwalior. Žene su izvele džauhar, masovno spaljivanje kako ne bi pale u ruke neprijatelju, oštećen je hram Teli ka Mandir.

## Rođenja

* Manfred, kralj Sicilije († 1266)
*  Ramon Llull, filozof, teolog, misionar († 1315-16)

## Smrti

*

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)